**PERMISOS RETRIBUÏTS**

Segons l’article 42 del IX Conveni Autonòmic de l’Ensenyament Privat de Catalunya, les treballadores i treballadors tindran dret a absentar-se del treball, amb avís previ i justificació posterior i amb dret a remuneració pels motius i els temps següents:

a) Quinze dies en cas de matrimoni.

b) Tres dies en cas de naixement, defunció d’un fill, malaltia greu, operació quirúrgica o defunció de parents fins al segon grau de consanguinitat o afinitat. Quan per aquest motiu el treballador o treballadora necessiti fer un desplaçament fora de la província, el termini serà de cinc dies.

c) Un dia per trasllat de domicili habitual.

d) Pel temps indispensable per al compliment d’un deure inexcusable, de caràcter públic o personal.

e) Un dia per casament d’un fill, germà o familiar fins al primer grau de consanguinitat o afinitat.

f) Tot el personal tindrà dret al permís retribuït per a l’assistència a consultori mèdic per acompanyar a un familiar fins al primer grau de consanguinitat o afinitat.

g) Per la realització d’exàmens prenatals i tècniques de preparació al part.

**GRAUS DE CONSANGUINITAT I AFINITAT**

|  |  |  |  |  |
| --- | --- | --- | --- | --- |
|  | **Primer grau** | **Segon grau** | **Tercer grau** | **Quart**  **grau** |
| Titular  0  Cònjuge | Pare/mare | Avi/a | Besavi/a | Cosins germans |
| Fill/a | Germà/a | Oncle/Tieta |  |
|  | Nét/Néta | Nebot/da |  |
|  |  | Besnét/a |  |